CELEX: 62012CN0537
Language: fi
Date: 2012-11-26 00:00:00
Title: Asia C-537/12: Ennakkoratkaisupyyntö, jonka Juzgado de Primera Instancia e Instrucción n °1 de Catarroja (Espanja) on esittänyt 26.11.2012 — Banco Popular Español S.A. v. Maria Teodolinda Rivas Quichimbo ja Wilmar Edgar Cun Pérez

9.2.2013   
            
            
               FI
            
            
               Euroopan unionin virallinen lehti
            
            
               C 38/11
            
         Ennakkoratkaisupyyntö, jonka Juzgado de Primera Instancia e Instrucción no 1 de Catarroja (Espanja) on esittänyt 26.11.2012 — Banco Popular Español S.A. v. Maria Teodolinda Rivas Quichimbo ja Wilmar Edgar Cun Pérez
   (Asia C-537/12)
   2013/C 38/14
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia e Instrucción no 1 de Catarroja
   
      Pääasian asianosaiset
   
   
      Hakija: Banco Popular Español S.A.
   
      Vastapuolet: Maria Teodolinda Rivas Quichimbo ja Wilmar Edgar Cun Pérez
   
      Ennakkoratkaisukysymykset
   
   
               1)
            
            
               Onko direktiiviä [93/13/ETY] (1) tulkittava siten, että se on esteenä kansalliselle säännökselle, jolla estetään tuomioistuinta, jossa on vireillä Espanjan siviiliprosessilain 1/2000 681–695 §:ssä tarkoitetun kaltainen kiinnitetyn kiinteistön ulosmittausmenettely, tutkimasta viran puolesta tai osapuolen aloitteesta elinkeinonharjoittajan ja kuluttajan välillä tehtyyn sopimukseen sisältyvän sopimusehdon kohtuuttomuutta niin tilanteessa, jossa kuluttaja on tehnyt väitteen, kuin tilanteessa, jossa kuluttaja ei ole tehnyt väitettä?
            
         
               2)
            
            
               Olipa vastaus näihin kysymyksiin myöntävä tai kieltävä, unionin tuomioistuinta pyydetään lausumaan, onko direktiiviä 93/13 tulkittava siten, että se on esteenä kansalliselle säännökselle, jolla estetään tuomioistuinta, jossa on vireillä Espanjan siviiliprosessilain 1/2000 681–695 §:ssä tarkoitetun kaltainen kiinnitetyn kiinteistön ulosmittausmenettely, keskeyttämästä kyseistä menettelyä tilanteessa, jossa myöhemmin pannaan vireille yleinen oikeudenkäyntimenettely, jossa vaaditaan toteamaan elinkeinonharjoittajan ja kuluttajan välillä tehtyyn sopimukseen sisältyvä sopimusehto kohtuuttomaksi, kun ulosmittausmenettely on pantu vireille kyseisen sopimuksen nojalla?
            
         
      (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL L 95, s. 29).